(1)

Priloga VIII se spremeni: (a) poglavje A se spremeni: (i) oddelek B se črta; (ii) doda se naslednji oddelek C: „ODDELEK C Pogoji, ki se uporabljajo za jelene 1. Seznam držav članic in njihovih območij, vzpostavljen v zvezi z boleznijo kroničnega hiranja 1.1. Države članice, v katerih so bili potrjeni primeri bolezni kroničnega hiranja: (a) Finska (b) Švedska 1.2 Območja Finske in Švedske, opredeljena v zvezi s tveganjem bolezni kroničnega hiranja, povezanim s tradicionalnimi čezmejnimi premiki živih delno udomačenih severnih jelenov na Norveško in z nje: (a) na Finskem: območje med norveško-finsko mejo in norveško-finsko ograjo za severne jelene; (b) na Švedskem: — okrožje Norrbotten, — okrožje Västerbotten, — okrožje Jämtland, — okrožje Västernorrland, — občina Älvdalen v okrožju Dalarna, — občine Nordanstig, Hudiksvall in Söderhamn v okrožju Gävleborg. 2. Premiki živih jelenov z Norveške v Unijo 2.1 Premiki živih jelenov z Norveške v Unijo so prepovedani. 2.2 Z odstopanjem od točke 2.1 so dovoljeni naslednji premiki živih jelenov: (a) premiki živih delno udomačenih severnih jelenov za sezonsko pašo z Norveške na območja na Švedskem iz točke 1.2(b), pod pogojem da je pristojni organ Švedske dal predhodno pisno soglasje za takšne premike; (b) povratek živih delno udomačenih severnih jelenov po sezonski paši na Norveškem na območja na Švedskem iz točke 1.2(b), pod pogojem da je pristojni organ Švedske dal predhodno pisno soglasje za takšne premike; (c) premiki živih delno udomačenih severnih jelenov za sezonsko pašo z Norveške na območja na Finskem iz točke 1.2(a); (d) povratek živih delno udomačenih severnih jelenov, ki so se pasli na Norveškem, na območje na Finskem med norveško-finsko mejo in norveško-finsko ograjo za severne jelene; (e) premiki živih jelenov za takojšnji zakol z Norveške na Švedsko ali Finsko, pod pogojem da je pristojni organ namembne države članice dal predhodno pisno soglasje za takšne premike; (f) premiki živih delno udomačenih severnih jelenov za športne ali kulturne dogodke z Norveške na območja na Švedskem iz točke 1.2(b), pod pogojem da je pristojni organ Švedske dal predhodno pisno soglasje za takšne premike; (g) povratek živih delno udomačenih severnih jelenov po udeležbi na športnih ali kulturnih dogodkih na Norveškem na območja na Švedskem iz točke 1.2(b), pod pogojem da je pristojni organ Švedske dal predhodno pisno soglasje za premike takšnih pošiljk; (h) tranzit živih jelenov z Norveške prek Švedske ali Finske na Norveško, pod pogojem da je pristojni organ države članice tranzita dal predhodno pisno soglasje. 3. Premiki živih jelenov z območij Finske in Švedske s tradicijo čezmejnih premikov delno udomačenih severnih jelenov prek norveške meje 3.1 Premiki živih jelenov z območij iz točke 1.2 so prepovedani. 3.2 Z odstopanjem od točke 3.1 so dovoljeni naslednji premiki živih jelenov z območij iz točke 1.2: (a) premiki živih jelenov na Norveško, pod pogojem da je pristojni organ Norveške dal predhodno pisno soglasje za takšne premike; (b) premiki živih jelenov za takojšnji zakol na Finsko ali Švedsko, pod pogojem da je pristojni organ namembne države dal predhodno pisno soglasje za takšne premike; (c) premiki živih gozdnih severnih jelenov z območij na Švedskem iz točke 1.2(b) na Finsko, pod pogojem da je pristojni organ Finske dal predhodno pisno soglasje za takšne premike; (d) premiki živih jelenov iz zaprtega obrata, kot je opredeljen v členu 4(48) Uredbe (EU) 2016/429 Evropskega parlamenta in Sveta (*1) in ki se nahaja na območju iz točke 1.2(b) te priloge, v zaprti obrat, kot je opredeljen v členu 4(48) Uredbe (EU) 2016/429, na Švedskem, če je pristojni organ Švedske dal predhodno pisno soglasje za takšne premike. 4. Premiki živih jelenov iz države članice, v kateri je bila potrjena bolezen kroničnega hiranja 4.1 Brez poseganja v določbe iz točke 3 so premiki živih jelenov iz države članice iz točke 1.1 v druge države članice prepovedani. 4.2 Z odstopanjem od točke 4.1 so dovoljeni naslednji premiki živih jelenov iz države članice iz točke 1.1: (a) premiki živih jelenov za takojšnji zakol v drugi državi članici iz točke 1.1 ali na Norveškem; (b) premiki živih jelenov, razen za takojšnji zakol, v drugo državo članico iz točke 1.1 ali na Norveško, pod pogojem da je pristojni organ namembne države dal predhodno pisno soglasje za takšne premike; (c) premiki živih jelenov iz zaprtega obrata, kot je opredeljen v členu 4(48) Uredbe (EU) 2016/429, v zaprti obrat, kot je opredeljen v členu 4(48) Uredbe (EU) 2016/429, v drugi državi članici, če je pristojni organ namembne države dal predhodno pisno soglasje za takšne premike.“; (*1) Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali (‚Pravila o zdravju živali‘) (UL L 84, 31.3.2016, str. 1)." (b) v poglavju C se doda naslednji oddelek C: „ODDELEK C Lovske vabe z jelenjim urinom 1. Premiki pošiljk lovskih vab z urinom, pridobljenim od jelenov z izvorom z Norveške, v Unijo so prepovedani. 2. Proizvodnja, dajanje na trg in uporaba lovskih vab z urinom, pridobljenim od jelenov z izvorom iz države članice s seznama v Prilogi A, oddelek C, točka 1.1, so prepovedani.“;